
ПРОЦЕДУРА
за организиране на обучение от разстояние в електронна среда
за отделен ученик за повече от 30 дни
І. Нормативни основания
1. Закон за предучилищното и училищното образование – чл. 115а, ал. 4.
2. Наредба № 10/01.09.2016 г. за организация на дейностите в училищното образование, раздел ІІІ „Обучение от разстояние в електронна среда“.
3. Наредба за финансирането на институциите в системата на предучилищното и училищното образование – чл. 9а, чл. 69а.
4. Наредба № 4/20.04.2017 г. за нормиране и заплащане на труда – чл. 4а, чл. 11, т. 6, чл. 13, ал. 2, чл. 20, ал. 1, т. 6.
5. Наредба за приобщаващото образование.
6. Заповеди на министъра на здравеопазването и на министъра на образованието и науката.
ІІ. Характеристика (случаи, в които е приложимо) 
[bookmark: ch_40а_al_3]При обявена извънредна епидемична обстановка, когато присъственият образователен процес в училището не е преустановен, при наличие на необходимите технически и технологични средства, обучението в дневна, индивидуална или комбинирана форма от разстояние в електронна среда може да се извършва за отделен ученик за повече от 30 учебни дни до края на извънредната епидемична обстановка:
1. ако поради здравословни причини, удостоверени с медицински документ, присъствието на ученика в училище поставя в риск живота или здравето му;
2. ако поради здравословни причини, удостоверени с медицински документ, присъствието на ученика в училище поставя в риск живота или здравето на лица, с които той живее на един адрес;
[bookmark: paragraph_15]3. по избор на ученика или родителя при условията на чл. 12, ал. 2 от ЗПУО и след разрешение на началника на регионалното управление на образованието.
ІІІ. Технология на организацията 
С оглед спецификата на посочените по-горе случаи, при които е предвидено организиране на ОРЕС за повече от 30 дни, те ще бъдат разгледани диференцирано. 
1. [bookmark: ch_40а_al_4_t_1]ОРЕС за отделен ученик, на който поради здравословни причини, удостоверени с медицински документ,  присъствието в училище поставя в риск живота или здравето му:
1.1 [bookmark: ch_40б_al_5][bookmark: ch_40г_al_1][bookmark: ch_40г_al_2]Ученикът (родителят – за малолетните и с негово съгласие – за непълнолетните) подава заявление до директора на училището, към което прилага медицински документ, удостоверяващ  здравословните причини, поради които присъствието на ученика в училище поставя в риск живота или здравето му. Към заявлението се прилага и декларация от родителите за осигурени условия за провеждане на обучението и медицински документ (ползва се предоставен от МОН образец).
1.2 При възможност училището да осигури обучение от разстояние в електронна среда директорът информира родителя за това не по-късно от следващия работен ден след подаване на заявлението. 
Когато ОРЕС е организирано от училището, в което е записан, училището осъществява дистанционните учебни часове, текущата обратна връзка и оценяването по учебните предмети от раздел А и раздел Б на училищния учебен план, а при възможност – и по раздел В.
1.3 [bookmark: ch_40г_al_3]При невъзможност обучението от разстояние в електронна среда да се организира от училището, не по-късно от следващия работен ден след подаване на заявлението документите се изпращат на началника на РУО за проучване на възможностите друго училище да осигури обучението.
1.4 Началникът на РУО информира родителя не по-късно от 3 работни дни от датата на подаване на заявлението относно възможността за осигуряване на обучението от друго училище.
1.5 За включване на ученика в обучение от разстояние в електронна среда директорът на училището, в което е записан ученикът, издава заповед.
Когато ОРЕС се организира от училище, определено от началника на РУО по реда на чл. 40а, ал. 6 от Наредба № 10/1 септември 2016 г., училището осъществява обучението по учебните предмети от раздел А. В случай че училището, в което е записан ученикът, предлага изучаване на учебен предмет от раздел А на чужд език, в училището, определено от началника на РУО, съответният учебен предмет се изучава на български език.
Когато ученикът се обучава несинхронно от разстояние в електронна среда от училище, определено от началника на РУО по реда на чл. 40а, ал. 6 от Наредба № 10/1 септември 2016 г., училището осигурява наблюдение на уроци по учебните предмети от раздел А, а взаимодействието, текущата обратна връзка и оценяването на ученика се осъществяват от учители в училището, в което е записан ученикът.
Когато ученикът се обучава от разстояние в електронна среда от друго училище, обучението му по учебните предмети от раздел Б, а при възможност – и по раздел В, се осъществява от учители в училището, в което е записан.
В разгледания по-горе „смесен“ вариант на обучение взаимодействието, текущата обратна връзка и оценяването на ученика се осъществяват синхронно от учители в училището, в което е записан, но не по-малко от 10 учебни часа месечно, разпределени между предметите в зависимост от дела им в училищния учебен план.
Училището, в което ученикът е записан, и другото училище, определено да организира ОРЕС, си взаимодействат при водеща роля на второто училище за създаване на оптимални условия за обучение на ученика.
Обучението от разстояние в електронна среда в разглежданите случаи започва до 7 работни дни от датата на подаване на заявлението при възможност да се осигури и при писмено съгласие на родителя за организацията на обучението от разстояние в електронна среда, която училището и/или училището, определено от началника на РУО, могат да осигурят по учебните предмети от училищния учебен план.
Когато е подадено заявление за обучение в ОРЕС, до решаване на въпроса за преминаване към обучение от разстояние в електронна среда ученикът може да не посещава присъствените учебни занятия в училището, а училището, в което е записан, му осигурява обща подкрепа от разстояние в електронна среда по съответните учебни предмети.
2. [bookmark: ch_40а_al_4_t_2]ОРЕС за отделен ученик, на който поради здравословни причини, удостоверени с медицински документ, присъствието в училище поставя в риск живота или здравето на лица, с които той живее на един адрес:
2.1 Ученикът (родителят – за малолетните и с негово съгласие – за непълнолетните) подава заявление до директора на училището, към което прилага медицински документ, удостоверяващ здравословните причини, поради които присъствието на ученика в училище поставя в риск живота или здравето на лица, с които той живее на един адрес. Към заявлението се прилага и декларация от родителите за осигурени условия за провеждане на обучението и медицински документ (ползва се предоставен от МОН образец).
2.2 При възможност училището да осигури обучение от разстояние в електронна среда директорът информира родителя за това не по-късно от следващия работен ден след подаване на заявлението. 
2.3 При невъзможност обучението от разстояние в електронна среда да се организира от училището не по-късно от следващия работен ден след подаване на заявлението документите се изпращат на началника на РУО за проучване на възможностите друго училище да осигури обучението.
2.4 Началникът на РУО информира родителя не по-късно от 3 работни дни от датата на подаване на заявлението относно възможността за осигуряване на обучението от друго училище.
2.5 За включване на ученика в обучение от разстояние в електронна среда директорът на училището, в което е записан ученикът, издава заповед.
Когато ОРЕС се организира от училище, определено от началника на РУО по реда на чл. 40а, ал. 6 от Наредба № 10/1 септември 2016 г., училището осъществява обучението по учебните предмети от раздел А. В случай че училището, в което е записан ученикът, предлага изучаване на учебен предмет от раздел А на чужд език, в училището, определено от началника на РУО, съответният учебен предмет се изучава на български език.
Когато ученикът се обучава несинхронно от разстояние в електронна среда от училище, определено от началника на РУО по реда на чл. 40а, ал. 6 от Наредба № 10 / 1 септември 2016 г., училището осигурява наблюдение на уроци по учебните предмети от раздел А, а взаимодействието, текущата обратна връзка и оценяването на ученика се осъществяват от учители в училището, в което е записан ученикът.
Когато ученикът се обучава от разстояние в електронна среда от друго училище, обучението му по учебните предмети от раздел Б, а при възможност – и по раздел В, се осъществява от учители в училището, в което е записан.
В разгледания по-горе „смесен“ вариант на обучение взаимодействието, текущата обратна връзка и оценяването на ученика се осъществяват синхронно от учители в училището, в което е записан, но не по-малко от 10 учебни часа месечно, разпределени между предметите в зависимост от дела им в училищния учебен план.
Училището, в което ученикът е записан, и другото училище, определено да организира ОРЕС, си взаимодействат при водеща роля на второто училище за създаване на оптимални условия за обучение на ученика.
Обучението от разстояние в електронна среда в разглежданите случаи започва до 7 работни дни от датата на подаване на заявлението при възможност да се осигури и при писмено съгласие на родителя за организацията на обучението от разстояние в електронна среда, която училището и/или училището, определено от началника на РУО, могат да осигурят по учебните предмети от училищния учебен план.
Когато е подадено заявление за обучение в ОРЕС, до решаване на въпроса за преминаване към обучение от разстояние в електронна среда ученикът може да не посещава присъствените учебни занятия в училището, а училището, в което е записан, му осигурява обща подкрепа от разстояние в електронна среда по съответните учебни предмети.
3. [bookmark: ch_40д_al_1]ОРЕС за отделен ученик по избор на ученика (родителя – за малолетните и с негово съгласие – за непълнолетните): 
3.1 [bookmark: ch_40д_al_2]Ученикът (родителят – за малолетните и с негово съгласие – за непълнолетните)  подава заявление чрез директора на училището до началника на регионалното управление на образованието. Към заявлението се прилага декларация от родителите за осигурени условия за провеждане на обучението.
3.2 [bookmark: ch_40д_al_3]В деня на подаването на документите по директорът на училището ги изпраща до началника на РУО заедно с информация за успеха, отсъствията и ангажираността на ученика в процеса на обучение за предходната учебна година и до момента, ако ученикът се е обучавал в същото училище.
3.3 [bookmark: ch_40д_al_4]Началникът на регионалното управление на образованието разрешава обучение от разстояние в електронна среда за ученика въз основа на информация за успеха, отсъствията и ангажираността на ученика за предходната учебна година и до момента и уведомява родителя и директора на училището, в което е записан ученикът, в срок 3 работни дни от датата на подаване на заявлението относно възможността за осигуряване на обучението.
3.4 За включване на ученика в обучение от разстояние в електронна среда директорът на училището, в което е записан ученикът, издава заповед. 
Когато ОРЕС се организира от училище, определено от началника на РУО по реда на чл. 40а, ал. 6 от Наредба № 10/1 септември 2016 г., училището осъществява обучението по учебните предмети от раздел. В случай че училището, в което е записан ученикът, предлага изучаване на учебен предмет от раздел А на чужд език, в училището, определено от началника на РУО, съответният учебен предмет се изучава на български език.
Когато ученикът се обучава несинхронно от разстояние в електронна среда от училище, определено от началника на РУО по реда на чл. 40а, ал. 6 от Наредба № 10/1 септември 2016 г., училището осигурява наблюдение на уроци по учебните предмети от раздел А, а взаимодействието, текущата обратна връзка и оценяването на ученика се осъществяват от учители в училището, в което е записан ученикът.
Когато ученикът се обучава от разстояние в електронна среда от друго училище, обучението му по учебните предмети от раздел Б, а при възможност – и по раздел В, се осъществява от учители в училището, в което е записан.
В разгледания по-горе „смесен“ вариант на обучение взаимодействието, текущата обратна връзка и оценяването на ученика се осъществяват синхронно от учители в училището, в което е записан, но не по-малко от 10 учебни часа месечно, разпределени между предметите в зависимост от дела им в училищния учебен план.
Училището, в което ученикът е записан, и другото училище, определено да организира ОРЕС, си взаимодействат при водеща роля на второто училище за създаване на оптимални условия за обучение на ученика.
[bookmark: ch_40е_al_1]Обучението от разстояние в електронна среда в разглежданите случаи започва до 7 работни дни от датата на подаване на заявлението при възможност да се осигури и при писмено съгласие на родителя за организацията на обучението от разстояние в електронна среда, която училището и/или училището, определено от началника на РУО, могат да осигурят по учебните предмети от училищния учебен план.
Когато е подадено заявление за обучение в ОРЕС, до решаване на въпроса за преминаване към обучение от разстояние в електронна среда ученикът може да не посещава присъствените учебни занятия в училището, а училището, в което е записан, му осигурява обща подкрепа от разстояние в електронна среда по съответните учебни предмети.
ІV. Финансово осигуряване 
Когато синхронното обучение от разстояние в електронна среда на ученика се извършва от друго училище, училището, в което е записан ученикът, превежда 75 на сто от средствата по стандарта за ученик на училището, провеждащо обучението, пропорционално на времето, през което ученикът се е обучавал в дистанционни учебни часове.
Когато обучението от разстояние в електронна среда на ученика се извършва от друго училище, обучението се осъществява в групи, формирани с минимален брой 15 и максимален брой 30 ученици от един клас, като в групата може да се включват ученици от различни училища. 
Броят на групите се определя от директора на училището, провеждащо обучението, в рамките на минималния и максималния брой на учениците в тях.
Група с брой на учениците под минималния се формира след разрешение на министъра на образованието и науката по мотивирано искане от директора на училището, съгласувано с началника на съответното регионално управление на образованието.
[bookmark: ch_40и_al_1]Когато броят на учениците се намали под норматива за минималния брой, групата може да продължи да функционира след разрешение на министъра на образованието и науката по мотивирано искане от директора на училището, съгласувано с началника на съответното регионално управление на образованието.
V. Издаване на документи при ОРЕС: 
Документът за завършен клас, етап или степен на образование се издава от училището, в което е записан ученикът, въз основа на резултатите от обучението, независимо дали обучението е осъществено от самото училище, или от определено друго училище, като за целта обучаващото училище осигурява достъп на училището, в което е записан ученикът, до информацията за отсъствията, текущите, срочните и годишните им оценки не по-късно от 5 дни от края на първия и втория учебен срок.
VІ. Прекратяване на ОРЕС
1. По желание на ученика (родителя – за малолетните и с негово съгласие – за непълнолетните).
2. При повече от 5 учебни дни, в които ученикът е отсъствал без уважителни причини или не е бил ангажиран с процеса на обучение.
[bookmark: ch_40ж_al_4]3. При неизпълнение на поетите с декларацията  задължения от родителя.
Когато поради извънредни обстоятелства присъственият образователен процес е преустановен за цялото училище или за отделна паралелка и е организирано общо обучение от разстояние в електронна среда, организираното такова за отделен ученик спира и за този период  ученикът се обучава с паралелката си.
VІ. Документи
1. Заявление до директора на училището от ученик/родител във връзка с организиране на ОРЕС по здравословни причини, удостоверени с медицински документ, поради които присъствието на ученика в училище поставя в риск живота или здравето му.
2. Заявление до директора на училището от ученик/родител във връзка с организиране на ОРЕС по здравословни причини, удостоверени с медицински документ, поради които присъствието на ученика в училище поставя в риск живота или здравето на лица, с които живее на един адрес. 
3. Заявление до началника на РУО чрез директора на училището от ученик/родител във връзка с организиране на ОРЕС по избор на ученика/родителя.
4. Писмо за информиране на родителя относно възможността училището да осигури обучение от разстояние в електронна среда.
5. Доклад до началника на РУО при невъзможност училището да осигури обучение от разстояние в електронна среда за ученици по чл. 115а, ал.4, т.1(2) от ЗПУО, във връзка с проучване на възможностите друго училище да осигури обучението.
6. Доклад до началника на РУО за заявено желание за ОРЕС по избор на ученика/родителя. 
7. Заповед на директора за организиране на ОРЕС по здравословни причини на ученика или лице/лица от семейството.
8. Заповед на директора за организиране на ОРЕС след разрешение на началника на РУО.
9. Заявление от родител за прекратяване на ОРЕС по желание.
10. Писмо до родителя при допуснати от ученика повече от 5 учебни дни отсъствия без уважителни причини или проявена неангажираност с процеса на обучение.
11. Заповед на директора за прекратяване на ОРЕС по заявено желание от родителя.
12. Заповед на директора за прекратяване на ОРЕС по неуважителни причини. 

